Ein HaBesor

Ein HaBesor (hebraisk skrift עֵין הַבְּשׂוֹר, tyder 'Besorkjeldene') er ein moshav sør i Israel. Han ligg i Hevel Eshkol-området nordvest i Negevørkenen nær grensa til Gazastripa og kring ein kilometer frå Magen og høyrer til Eshkol regionale kommune. I 2006 hadde han 684 innbyggjarar. Historie Ein Besor var ein egyptisk stoppestad langs handelsruta i Nord-Negev under det første dynastiet. Leiren låg der Tell es-Sakan ligg i dag. Den moderne moshaven vart grunnlagd i 1982. Somme av innbyggjarne kom frå Sadot, ein israelsk busetnad i Sinaiørkenen som vart evakuert etter at den egyptisk-israelske fredsavtalen vart signert. Kjelder Bakgrunnsstoff Ein HaBesor Arkivert 2016-03-03 ved Wayback Machine. på Negev informasjonssenter (he)